เผยอัตราว่างงานสหรัฐต่ำสุดรอบเกือบ 10 ปี - FINNOMENA
สำนักข่าวเอเอฟพีรายงานว่า อัตราการว่างงานของสหรัฐในเดือนมีนาคม ลดลงมาอยู่ที่ 4.5 เปอร์เซ็นต์ ต่ำสุดในรอบเกือบ 10 ปี
11 เม.ย. 2560

สำนักข่าวเอเอฟพีรายงานว่า อัตราการว่างงานของสหรัฐในเดือนมีนาคม ลดลงมาอยู่ที่ 4.5 เปอร์เซ็นต์ ต่ำสุดในรอบเกือบ 10 ปี
แต่ทั้งนี้การจ้างงานกลับติดขัดอย่างไม่คาดคิด เป็นการเน้นย้ำถึงความท้าทายที่ประธานาธิบดีโดนัลด์ ทรัมป์ ต้องเผชิญในการทำให้ได้ตามเป้าหมายการสร้างงาน 25 ล้านตำแหน่งที่ได้ให้สัญญาไว้เมื่อครั้งหาเสียงเลือกตั้ง
เมื่อวันที่ 7 เมษายน กระทรวงแรงงานสหรัฐเปิดเผยในรายงานที่เผยว่า สามารถจ้างงานเพิ่มได้เพียง 98,000 ตำแหน่ง ซึ่งเป็นตัวเลขที่น้อยกว่าที่นักวิเคราะห์คาดการณ์ไว้มาก
โดยตัวเลขการจ้างงานใหม่ถือว่าอยู่ในระดับต่ำสุดนับตั้งแต่เดือนพฤษภาคม 2559 ที่สภาพอากาศอบอุ่นผิดฤดูกาลช่วยผลักดันในการจ้างงานใหม่ได้ถึงระดับมากกว่า 200,000 ตำแหน่ง
ทั้งนี้ นักวิเคราะห์คาดการณ์ว่า การจ้างงานในเดือนมีนาคมจะอยู่ที่ 180,000 ตำแหน่ง และจากผลที่ออกมาทำให้อัตราการจ้างงานเฉลี่ยในไตรมาสแรกปีนี้ของสหรัฐอยู่ที่ 178,000 ตำแหน่ง
ที่มา : http://www.prachachat.net/news_detail.php?newsid=1491650265
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: